Iskreno mi povejte. Ste bili v življenju srečni?
Ja, bila sem zelo srečna. Srečna sem.
Zlomili ste veliko src in veliko moških pustili obupanih.
Ja, povzročila sem veliko razočaranj,
neuresničenih ljubezni in žalosti,
pa tudi veliko veselja. Malo vsega.
Ljubica, pridi k meni.
Ne bi bilo pošteno reči, da je moje življenje tragično.
Kamero spusti malo nižje, da se bo videl tvoj obraz.
SUPER SARA
2. DEL NI MI MAR
Na Kubi sem spoznala ameriškega pisatelja Ernesta Hemingwaya.
Rekel mi je, da sem Španka in da moram kaditi cigare.
V Španiji so cigare neločljivo povezane s Saro Montiel.
Nemogoče je prvo ločiti od drugega in obratno.
Sara je rada kadila cigare, ni šlo za pretvarjanje.
Tu se prižge.
Tako. -Dobro vam gre. Pokažite mi.
Samo ona je smela kaditi pri meni doma.
Tega nisem dovolila nikomur drugemu.
Kako bi ji prepovedala? Pri meni doma je pokadila cigaro.
Vam ni mar, kaj drugi govorijo o vas?
Ne briga me, kadim cigare.
Mislim, da je bil to njen način erotiziranja ljudi.
S to erotično dvoumnostjo je privlačila vse.
Ne samo določen tip moških, ampak vse.
Kako lepa obleka.
In ta očala ... Poglej me.
So ti všeč moje noge? -Sara je bila impresiven človek
in drugačna od drugih žensk.
Ko se je večina poročila enkrat, se je ona štirikrat.
Govorili ste o poroki z Anthonyjem Mannom, ki je bila škandalozna.
V tistem času je bila v Španiji civilna poroka smrtni greh.
Bil je ločenec in jud.
To je bilo močno izven okvirov tega, kar se je pričakovalo od Španke.
Ob prihodu v Španijo je iz letala prišla po stopnicah.
Nekatere ženske so vpile: "Paci, paci, paci".
Če malo obrneš besedo, ugotoviš, s čim so me obkladale.
Posveti se ti, da so jo zmerjale s cipo.
Na ulici so me kamenjale in me zmerjale z vsem mogočim.
To pa je primer njene inteligence.
Nekaj zapletenega je spremenila v nekaj zabavnega.
Njen zakon z Anthonyjem Mannom je propadel.
Bila sta iz različnih kultur, generacij in držav.
Poročila in ločila se je v svetu, v katerem ločitev ni obstajala.
V času, ko ločitev ni bila le zločin, ampak tudi greh.
Potem se je znova poročila.
Z moškim, ki je bil popolno nasprotje tega, o čemer je sanjala.
José Vicente Ramírez Olalla je pri cerkvi postajal nestrpen.
To je zaročenec Sare Montiel.
Chente je bil iz tradicionalne družine s severa Španije.
Vsi v družini so imeli pomembne kariere.
Bil je utelešenje takratnega španskega moškega.
Ženska spada k štedilniku.
Vedno sem menila, da se je s to poroko v Rimu
na nek način hotela odkupiti.
Poročila se je, kot je treba,
da bi postala to, kar so pričakovali od nje.
A ji je takoj po poroki rekel,
naj pozabi, da je Sara Montiel, ker je zdaj njegova žena.
Rekla mu je, da ne bo pustila svojega dela.
Da se lahko poroči z njim, ne bo pa nehala biti Sara Montiel.
Po medenih tednih ga je pustila in sta se razšla.
Poročil se je z odlično igralko, ki je bila na vrhuncu svoje kariere,
pa je mislil, da se bo upokojila. Velika napaka.
Imela sem veliko srečo in sem srečna ženska,
ker so me moški obletavali, jaz pa sem jih odganjala.
Sara je oboževala moške in verjela v družino,
najbolj pa vase in v svojo kariero.
Ni hotela biti ženska, ki bi jo preživljal moški.
Bila je samostojna ter izstopala zaradi tega,
kar je bila, Sara Montiel.
Nemogoče jo je bilo zatreti.
Hotela sem se sleči, pa se očitno ne bom.
Prišel bo tvoj čas. -Suknjič ...
Bila je tako zapeljiva,
da je lomila moška srca in gotovo tudi ženska.
Osvojila je vse iz vseh družbenih slojev.
Številni intelektualci so bili navdušeni nad njo.
Predvsem Terence Moix.
Mnogi intelektualci so obširno pisali o njej.
Paco Umbral: "Sara Montiel je glas žensk, globok in nagajiv,
s pokopališčem moških pri svojih nogah."
Celo sam Cela. Vsi so ji posvetili nekaj vrstic.
Legenda pravi, da je šel kralj Juan Carlos na lov v toledske gore.
Kraljica Sofia se je nenadoma pojavila na posesti,
da bi ga presenetila, česar ni naredila nikoli.
Odpirala je ena vrata za drugimi ter za zadnjimi
zagledala Juana Carlosa s Saro Montiel.
Kralj kadi? Ja.
Nekega dne je bila žalostna in mi rekla,
da si želi začeti novo življenje, ker je komaj imela kaj zasebnega.
V življenju je bila le s štirimi ali petimi moškimi.
Smejal sem se ji, ona pa mi je rekla, da sem prasec.
Je lahko živeti z zvezdo, kot ste vi?
Mislim, da ...
Lahko je živeti v harmoniji, če se dva ljubita in spoštujeta.
Sara je bila v fazi življenja, ko je potrebovala nekoga,
ki bi znal z njo.
To je našla v Pepeju.
Pepe Tous je prihajal iz ugledne majorške družine.
Njegov dedek je ustanovil časopis Última Hora.
V družbenih krogih so bili vplivni in imeli dobre zveze.
Zato je bil napreden in sodoben človek.
Bil je izkušen in razumel svet.
Pepe je oboževal predstave s pernatimi boami in bleščicami.
Hodil je na večerne kabarete.
Pepe Tous je bila zaželen samec.
Spoznala sem ga v Palmi de Mallorci.
Nastopala sem s predstavo Sara Montiel osebno.
Najeli so me pri gledališču Balear, ki ga je vodil on.
Spoznal jo je v 70. letih.
Takrat je bila na tleh, ker ji je umrla mama.
Spoznala sta se in se odlično ujela.
Intelektualno, energetsko, čustveno in predvsem umetniško.
Spogledala sva se in se zaljubila na prvi pogled.
On je moški mojega življenja.
Sarina zlata leta so bila v Hollywoodu,
na osebni ravni pa so bila to leta s Pepejem.
Kdo je osvojil koga? Pepin Saro ali je bilo obratno?
Prikazati mu hočem, kot da je on osvojil mene,
v resnici pa je bilo vzajemno.
Antonia, Antonia? -Ja?
Ne kaži mi zadnjice in poglej sem.
Sedi. Kdo te bo posnel z njo?
Poljubi jo. Ja, čudovito.
Oboževala sta se. Nikoli nista bila slabe volje.
Pri parih to ni normalno.
Bili sta par, za katerim so se obračali vsi.
Videla sem njun odnos, ki je bil edinstven.
Kot par sta bila sodobna.
Bila sta kot hipija, ampak frajerska.
Pepe je bil ljubezen njenega življenja.
Prepričana sem v to. Bila sta srečna.
To srečo sta oddajala in jo prenesla nate.
Kupila sta fantastično posest "Na Burguesa" blizu prestolnice.
Bila je odlična za zabave.
Hiša je bila čudovita, polna starin in z izjemnim nočnim življenjem.
Vedno je bila polna ljudi.
Prava norišnica je bila.
Bilo je nevarno. Vedel si, kdaj boš prišel, ne pa, kateri dan boš odšel.
Mojo družino so povabili, naj z njimi preživimo dan,
ostali pa smo deset dni.
Dnevi so kar zleteli mimo. -Za nas je bila to priložnost,
da si odpočijemo in se vrnemo polni elana.
Domislili smo se, da bi klicali duhove.
Tam je bila Sara.
Lahko bi se nam prikazali James Dean, Marilyn, Greta Garbo.
Vsi smo roke položili na mizo.
Minilo je nekaj časa, pa se nihče ni prikazal.
Sara je imela bleščečo in omikano plat,
rada pa se je tudi v halji sprehajala po plaži.
Saro sem spoznala leta 1982 v njeni hiši na Majorki,
ko je Pepe najel Alaska y los Pegamoides
za koncert v areni za bikoborbo na Majorki.
Potem se je s plaže vrnila Sara, ki je imela še mokre lase
in bila nenaličena.
Umirala sem.
Ves dan je gola plavala v morju. Spela si je lase in bila nenaličena.
Bila sta zelo srečna.
Kar sta imela, je bilo čudovito, zaželeno in zavidljivo.
Tam sta vedno imela tri ali štiri majhne pse.
Sara je verjela v družino.
Bila je sodobna in liberalna, a je močno verjela v družino.
Sanjala je o svoji.
Cuchi.
Hotela si je ustvariti družino in dom.
Njena želja po materinstvu
se je skladala s Pepejevo željo po očetovstvu.
Zanjo je bilo najbolj boleče, da ni mogla imeti otrok.
Govorilo se je, da je doživela do deset splavov.
Mogoče je imela težave z zanositvijo in doživljala spontane splave.
Ko sem jo obiskala v gledališču, je bila visoko noseča.
Bila je presrečna, da bosta s Pepejem dobila otroka.
Bila je navdušena in sijala od sreče.
Na žalost se je zalomilo.
"Sara Montiel je v nosečnosti izgubila otroka".
Izguba otroka ju je močno prizadela.
Grozno je bilo izgubiti otroka z ljubeznijo njenega življenja.
Pepe je vztrajal pri posvojitvi, ker Sara ni mogla imeti otrok.
Takrat v Španiji posvojitve niso bile običajne.
Morala si postati mama pri 20 ali 25 letih,
ker si bila pri 35 prestara.
Odločila sta se za posvojitev, da bi Sara lahko postala mama.
Thais ...
Bolna sem. Hitro mi daj injekcijo, da mi bo bolje.
Daj mi injekcijo.
Odlično. Hvala, ljubica.
Spomnim se tega, ker je bilo po vseh medijih.
Sara Montiel je posvojila Thais iz Brazilije.
Ponosno je kazala svojo hčerko.
Premagala je nekaj težav. Oblasti ji niso vedno popuščale.
Kako dolgo ste njen partner?
Skupaj sva več kot 14 let.
Vas skrbi smrtni greh? -Nikakor.
Niti malo naju ne skrbi smrtni greh. Civilno sva se poročila,
da bi najina hčerka dobila najina priimka.
Hov, hov. Presenečeni smo, a veseli.
Z veseljem vas vabimo na poroko svojih lastnikov.
Da naju zlobni jeziki ne bi več blatili, se bova civilno poročila.
Na vabilu sta bila Cuchi in Lady Boy.
Pisalo je: "Bil je že čas. Najini starši se bodo poročili".
Pomislite, kako velika zvezda je bila Sara.
Revija Fotogramas je izžrebala nekoga,
ki je dobil vabilo na njeno poroko s Pepejem.
Sem Pere García iz Girone.
Imel sem srečo, da sem bil med povabljenci.
Fotogramas je organiziral tekmovanje.
Objavili so oglas, da bo zmagovalec šel na poroko.
Teden pozneje so me poklicali iz uredništva.
Rekel sem: "Ne recite, da sem vabljen na poroko."
Tam je bilo ogromno ljudi.
Prišli so ljudje iz šovbiznisa, Palme de Mallorce,
opazovalci in številni elegantni ljudje.
Tam je bila vsa smetana iz mesta, vsi zabavljači.
Sara Montiel je hodila med mizami in me prišla pozdravit.
Tam je bila recimo gospa, ki je dobila vabilo,
ker je uporabljala detergent. Enako je bilo z mano.
Dobil sem ga z zmago na tekmovanju.
Potem je bila ob treh ali štirih zjutraj
še ena velika zabava ob bazenu, ki je trajala dva dni.
Bil sem edini, ki ni bil pijan.
Povedali so nam, da je bil sam
in da ga bo zvezda vodila k nam.
Zjutraj sem te vprašala, ali si molila.
Če si, bomo mogoče dobili fantka.
Vidiš? Njegova mama nam ga je poslala iz nebes.
Prisrčen je.
Ko je šla po Zeusa v Alicante, sem šel z njo.
Prisoten sem bil pri posvojitvenem postopku.
Zeus, tvoj oči, sestra in jaz smo šli pote, ker si bil sam.
Želeli smo si fantka.
Želeli smo si te z vsem srcem in zato smo šli pote.
Naš si od dneva, ko smo prišli pote.
Posvojitelji imamo določene zasluge ali dodano vrednost.
Posvojeni otroci so verjetno najbolj zaželeni,
najbolj iskani in ljubljeni.
Sara jih je iskala z ljubeznijo.
Vem, koliko se je morala boriti, da je dobila otroke.
Tu preživljamo srečno poletje.
Poletje leta 1984.
Antonia Abad je bila izjemna mama in žena.
Piščančji kroket.
Ti je všeč? -Seveda mu je.
Rodiš se z etiketo, ki se je ne znebiš.
Naučiš se živeti z njo.
A sem ponosen in zadovoljen,
da sem sin Sare Montiel, mita v zgodovini filma.
Ne premikaj se toliko, ne morem ... -Mama!
Poljubi mamo.
Kot mama je bila vedno zelo vedra in prisotna.
Otrokom je dala vso ljubezen, ki jo je lahko.
Poglej, ptica. Letalo.
Pojasnila nam je vse mogoče. Od kod prihajamo ...
Ker sva bila oba posvojena,
so nama to povedali in pojasnili že v rani mladosti.
Vedno mi je govorila,
da me ima rada kot lastnega sina, čeprav me ni rodila. Enako oče.
Tvoj oče se imenuje José Tous Barberán.
Je poslovnež in novinar.
Veš, da je mama ...
Poglej, oči je prišel.
Prišel je oči. -Pridi.
Pridi sem, ljubica. Vzemi kamero. Nekaj bi poskusil.
Oprosti, nekaj bi poskusil.
Stopi na drugo stran, ker imaš tu obraz v senci.
Premakni ga sem.
Oče je bil naporen.
Ves čas nas je snemal. Kamero je imel v roki 24 ur na dan.
"Zeus, poglej me. Poljubi Thais, poljubi mamo."
Zeus.
To je za oba. -Ne, ne!
S sestro sva se kot otroka veliko prepirala.
Zaradi stvari, kot je gledanje TV, obedov doma in druženja s psi.
Posebno je bilo to, da smo bili vedno obdani s prijatelji,
z zabavnimi in ljubečimi ljudmi, ki so nam bili blizu.
Veliko časa sem preživel z njimi, predvsem s prijatelji.
Paco! -Hej.
Poglej, kakšen sem.
Paco, skloni se. -Kaj? -Poklekni.
Danes je 2. julij 1985.
Mama je oboževala morje. Rada je plula in oče tudi.
Poleti smo šli vsak dan v pristanišče in izpluli s čolnom.
Zasidrali smo se ob očetovih prijateljih,
čolna zvezali skupaj, pojedli paeljo in dan preživeli skupaj.
Takšno čudovito življenje na morju
je bil naš vsakdanjik poletja na Majorki.
Zame je bilo to popolno življenje.
Če bi lahko podoživel en del življenja,
bi bil to čas na Majorki,
ker so bili to najsrečnejši dnevi, ko sem doživel veliko.
Odpiranje božičnih daril v dnevni sobi ob polnoči ...
To so prve minute leta 1986.
Spomnim se rojstnih dni, ki so bili nori.
Oče je poklical vse moje, sestrine, mamine in svoje prijatelje.
Čas je za operacijo Pihanje svečk.
Bilo je čudovito. Spomnim se teh rojstnih dni.
Neskončno sem hvaležen očetu, da je vse posnel,
ker imamo zdaj čudovite spomine na tiste čase.
Zdaj pa upihni svečke. -Ko boš pripravljen.
Thais je praznovala peti rojstni dan v hiši Sare Montiel in Pepeja Tousa.
Poglej fotografa. -Spačila se je.
Koliko si stara?
Ni lahko biti sin Sare Montiel.
Za božič smo imeli fotografiranja.
Tega nisva marala. Predvsem sestri to ni bilo všeč.
Poglej tja in reci: "Tu sem z mamo in bratom."
Tu sem z bratom, ki nosi metuljček.
Kako mu je ime? -Zeuis. -Zeus.
Zeuis Tous Abad. -Pa tebi? -Thais Tous Abad.
Takrat so bile družine veliko bolj izpostavljene kot danes.
Zdaj poziranje z otrokom ni politično korektno.
Toda v 80. letih smo se vsi slikali s svojimi otroki. In to zastonj.
To je bilo normalno, s tiskom smo bili v dobrih odnosih.
In ti odnosi so bili pristnejši.
To je bilo nekaj naravnega in tako je bilo.
Čeprav je bila hčerka dive, kot je Sarah Montiel,
se je Thais že v otroštvu odločila, da soj žarometov ni zanjo.
Poglej me. Thais?
Pred kamero je bila sramežljiva in to tudi pokazala.
Thais mi je danes kot sestra.
Vedno so bili v zaprtem in intimnem krogu,
daleč od bliskavic in žarometov.
Seveda jih je predstavljala. Privolila je v intervjuje, a nerada.
Številne. Velikokrat je govorila z mano.
Ni hotela biti del sveta slavnih.
Ponujali so ji milijone,
pa jih nikoli ni poklicala nazaj.
Thais, poglej sem.
Borila se za svojo anonimnost, zasebnost in bila dosledna.
Thais je izjemna oseba, prijateljica in bila je čudovita hčerka.
Thais, pokaži, kako rada ga imaš.
To je večna ljubezen.
"Vrhovno sodišče je odločilo, da prodaja otrok ni zločin"
Nekateri mediji so na nek način hoteli
odpreti temo o posvojitvah Sare Montiel in Pepeja Tousa.
Napadli so ju.
Ta tema je Saro in Pepeja najbolj prizadela.
Nekaterih stvari nista mogla poslušati.
Kako sta iskala družino svojega sina.
Tudi če bi ga našla v kanalizaciji,
nihče nima pravice tega reči.
Zdaj ima mamo in očeta.
Pri tem sta bila brezkompromisna. Obrnila sta se na sodišče.
Postavila sta precedens za mnoge, ki so jima sledili.
Branila sta sinovo čast, ker je bil mladoleten.
Zmagala sta na vrhovnem sodišču.
Najprisrčnejši fantek.
Zeus, poglej galebe.
Materinstvo je Saro Montiel spremenilo bolj v Antonio.
Antonia! Antonia!
Za Antonio. -Antonia je tvoja mama.
Vedno je bila Antonia, toda Sara Montiel
ni bila fiktiven lik, ker je bila ona.
Ona je bila Antonia in Sara.
Ko se je naličila, je rekla: "Prihaja Sara Montiel."
Težko je bilo ločiti osebnost Antonie Abad
od lika Sare Montiel, ker sta bili ista ženska.
Edina razlika je bila nenaličenost in copati.
Vedno kažete prsi.
Nekateri bi rekli, da so videti povešeno.
Takšna pač sem.
Dvignila jih bom.
Čakaj malo.
Stara sem 53 let in mi ni mar za to.
Za Saro je bila seksualnost nekaj normalnega.
Njene gole slike s plaže na Majorki niso bile provokacija.
Rada je plavala gola. Imela je drugačno miselnost.
Obstaja veliko tovrstnih fotografij in reportaž,
kot da je bilo to nekaj normalnega,
čeprav si takrat nobena Španka ni upala sleči zgornjega dela.
Nisem kriva, da sem se rodila v La Manči in imam naravne prsi.
Policija ji je na dom prinesla globo.
Sara jim je prijazno pojasnila,
da se rada tako sonči, da bi imela porjavele prsi.
Prepričala jih je, da je niso oglobili.
Prosili so jo, naj tega ne počne, ker bodo sicer še druge ženske.
Pa je to počela še naprej in še pogosteje.
"Sara Montiel povsem gola."
Koliko je bila stara, ko je dala ta intervju?
Sara je bila stara 52 let, ko je prvič pozirala za intervju.
Sara, ki je bila seksualni in čutni mit določene Španije,
je bila še vedno dama, ki se je slekla in dala intervju,
ker je tako hotela.
Ona je najpomembnejša ikona naše države,
kar zadeva spolno svobodo.
V filmu "Pet blazin v eni noči" je bila precej spodobna.
Puchito, čudovit si.
Če boš potrebovala več ... -Veš, da ne potrebujem veliko.
Zapustila bom kinematografijo
po filmih "Zvezda varieteja" in "Pet blazin v eni noči".
Tako sem se odločila, ker ... Se spomnite erotičnega kina?
V kuhinjo greš oblečen, da bi ocvrl jajca,
ven pa prideš z golimi prsmi. To mi ni bilo všeč.
Sare ta vrsta filmov ni zanimala.
Čeprav je bila napredna in liberalna,
se je za določene revije brez težav fotografirala zgoraj brez,
če so imele vsaj kanček spodobnosti.
A ta vrsta filmov je bila preveč neposredna.
Upam, da me ne boste izkoristili.
Samo še tega se mi manjka nocoj. -Kako lahko pomislite na to?
Vas še vedno zebe?
Zakaj ne snemate več filmov?
Ker so očarljivi in lepi filmi zdaj preteklost.
Film ni zapustil nje, ona se je odločila odnehati.
Prav je imela, ker je odnehala pravi trenutek.
Ko ni več igrala v filmih, jo je rešila glasba.
Njene pesmi so bile revolucionarne,
ker si takšnih takrat nihče ni upal izvajati.
Videospot za "Touch Me" ne bi mogel biti sodobnejši.
Spomnim se. Še jo vidim, kako se valja po tleh.
Valjala se je po tleh.
Madonna je v "Frozen" uporabila veliko učinkov,
toda Valerio Lazarov in Sara sta jih na španski televiziji vsak teden.
To je bila kombinacija najbolj pretiranega eroticizma,
ki skoraj meji na parodijo.
Začela je z angleško pesmijo in se valjala po tleh.
To je bila angleščina z močnim in posebnim naglasom.
Pela je "Touch Me", izjemno erotično pesem.
"Počasi pridi k meni."
S tisto pričesko je bila fantastična.
Prešla je na glasbene predstave, v katerih je bila odlična.
Vseeno ji je bilo ali poje, pleše ali igra različne like.
Ohranila je status zvezde, ne da bi naprej snemala filme.
Ni se umaknila iz sveta slavnih, samo preoblikovala se je.
Nikoli ne bom pozabila, da sem Sara Montiel
in bom to tudi ostala.
Za to gre zahvala vam, mojemu občinstvu.
Zahvaljujem se vam, da ste bili nocoj z nami.
Bleščice so bile njen zaščitni znak, in ko je odkrila svoje občinstvo,
je postalo njena zlata jama, kar zadeva nastope.
Odkrila sem gledališče in občinstvo,
ki ga do takrat nisem imela zadovoljstva spoznati.
To odkritje je bilo pomembno zame.
Pepe jo je pomagal voditi.
Z njim je ponovno doživela zlato dobo, tokrat v gledališču.
Dala mu je srce in dušo, ker je morala to narediti.
Ne le zato, ker je bil njen mož, ampak tudi menedžer.
Pepe ji je organiziral najboljšo glasbo, plesalce in nastopajoče.
Tous je bil poslovnež, ona pa posel in veliki šef.
To je samokritičnost ... -In to velika. -Pa kako.
Sara je prešla od seks simbola, ko je bila skoraj objektivizirana,
do poslovnice in ženske.
Ljudje niso šli gledat predstave, ampak Saro.
Vseeno je bilo, kaj je počela, ker je šlo zanjo.
Obožujem naslove njenih nastopov.
Imenovali so se "Posari se", "Šov Super Sare".
"Gospa Sara iz La Manče."
"Njeno veličanstvo Sara Montiel", "Sara osebno".
Edini, ki ni vseboval njenega imena, je bil "Taksi do zmage."
Po takih naslovih je bilo jasno, da je zvezda.
Poglejte, kdo je v občinstvu.
Prvi je Carlos Berlanga in drugi Santiago Carrillo.
Pa začnimo ...
Bilo je odlično, da jo je občinstvo lahko videlo,
ker se je Sara Montiel zdela nedosegljiva.
Vaše veličanstvo, škoda, da ste tako daleč.
Ne morete mi dati cigarete.
Prvič sem jo videla pri 17 letih v gledališču Calderon.
Ko sem jo videla, sem bila očarana.
Ko je bila v gledališču Victoria, jaz pa v Arnauu ...
Mislim, da je bilo to leta 1979.
Šla sem jo pogledat in Pepe me je navdušeno sprejel.
"Živjo, Loles, kako si?"
Saro Montiel sem osebno prvič videla v gledališču Victoria.
Dvakrat me je poljubila in začela sem jokati.
Bila je pretresena.
Videti je bila točno tako kot moja mama.
Ta zgodba jo je ganila in vstopila sem v njeno življenje.
Ko sem kupovala ličila,
naj bodo to senčila, rdečila ali čopiči,
sem vse kupila dvoje in podarila njej.
Vse ji je bilo všeč.
Gledališče jo je približalo javnosti in jo naredilo bolj človeško.
Tako so jo ljudje lahko doživeli na osebnejšem nivoju.
Dober večer, dame in gospodje.
Vesela sem, da sem nocoj z vami in vam predstavljam nov program
"Pridi v vzporednost".
Kar je počela v filmih in glasbenih nastopih, je prenesla na televizijo.
Všeč so mi bili začetki predstav.
Zavesa se je dvignila in ona je bila vedno v drugi obleki.
To je počela, ker je bila v ZDA. Kaj je bilo tam?
Predstave s Cher, Charo Baezo,
Shirley MacLaine ter z Lucille Ball in Carol Burnett.
Vse so imele takšne predstave.
Sara je bila popolna za tovrstno predstavo.
Oblačila se je v vse in vsakogar, tudi v moške obleke.
Nekdo je poklical gasilce.
Vodila je, pela, se pogovarjala in igrala. To je bila novost.
Predstavljam Joana Gimena.
Mojega pomočnika.
Spraševal sem se, kje je kamera. Da bi bil sovoditelj s Saro?
Jaz ne sklepati poslov z bledoličneži.
"Pridi v vzporednost" je bila vrnitev Sare Montiel,
da je znova stopila v središče pozornosti.
Pepe je poskrbel, da je dobro prebrala scenarije.
Vse je imel pod nadzorom in hotel, da nastopa pred pomembneži.
V tej oddaji je nastopilo veliko zvezd.
Celia Cruz!
In Bonnie Tyler.
Robert Palmer.
Charles Aznavour.
In Samantha Fox, bilo je noro.
Bila je neverjetno očarljiva.
Bibi Andersen.
Je spontana, čudovita in vse.
Norma Duval.
Bila sem navdušena, da sem nastopila.
Z njo sem se imela čudovito. "Normita, odlično si se odrezala."
Mraz je. Ljubica?
Kje je povečava? -Tik nad tvojimi prsti.
Našla sem jo.
Nekoč se mi je zazdelo, da se Sara čudno vede.
Vprašal sem jo, ali je dobro in ali je kaj narobe.
Vadila je za oddajo o seviljskem aprilskem sejmu.
Nikoli ne bom pozabil. Ravno je vadila María del Monte.
Vedel sem, da je šel Pepe na preiskave.
Nisem vedel, zakaj. Šel sem k Sari in jo vprašal:
"Antonia, kako je Pepe?"
Planila je v jok in me objela.
Vidiš divo, zvezdo, ki se sesuva pred tabo.
Bilo je težko.
Imel je napredovalega raka debelega črevesa.
Na žalost ni bilo veliko možnosti zdravljenja.
Mami so rekli, da ima mož še tri mesece življenja.
Bilo je zelo žalostno.
Morala je naprej voditi oddajo.
Nocoj je z vami María del Monte.
Sara je šla povsem sama skozi Pepejevo bolezen.
Ni hotela, da bi ga videli takega, kot je bil.
Hrabro je morala nadaljevati.
Prosila me je, naj tega nikomur ne povem.
Molčal sem, ona pa je preživljala pekel.
Na kliniki je bil pod lažnim imenom.
Dvakrat sem ga obiskal.
Bila je pogumna in stala možu ob strani
teh nekaj mesecev, ko je bil v bolnišnici.
Spodbujala ga je in ga podpirala, sama pa prenašala vse.
Bilo je strašno, res grozno.
Izvedel sem, ko so povedali na televiziji.
Njegov tajnik je sporočil, da je Pepe Tous umrl.
Z njim sta bila njegova otroka.
To je bila precej boleča izkušnja,
a ne zanj, ker je bil vedno veder ...
Z njim so bili do konca.
Pokojnega g. Tousa, moža in menedžerja Sare Montiel,
so upepelili danes popoldne na pokopališču Collserola.
Priljubljeno igralko in pevko so spremljali družina in prijatelji.
Ko je bil priseben, sva govorila in si izpovedovala ljubezen
ter govorila o njegovi ozdravitvi.
Nisem dovolila, da bi vedel, da bo umrl.
Tri mesece je gledala moža, ki je počasi umiral,
pa ni nič rekla. Skrila se je za pogumni obraz
in nastopala na televiziji, kot da se nič ne dogaja.
Čeprav je bila najboljša igralka, je bilo težko igrati to vlogo.
To sem sprejela in grem naprej s pomočjo otrok in prijateljev.
Ko izgubiš moža, izgubiš zaupnika,
punčico svojega očesa, svojo oporo,
ter se moraš s svetom soočiti sam z dvema otrokoma.
Živjo. -Živjo.
Spal sem, ko mi je prišla povedat,
da je oči zdaj na nebu. Sprašuješ se, ali se bo vrnil.
Nebo se je slišalo kot bar ali restavracija. Lahko bi se vrnil.
Tega še leta nisem razumel.
Zapleteno je.
Zeus, Zeus? Pomigaj s trepalnicami.
Smrt Pepeja Tousa je bila zelo žalostna.
Ko sem izvedela, sem odletela v Palmo.
Nekaj dni sem ostal z njo
in žaloval.
Antonia je bila močna ženska, a polna čustev.
Zahvaljujem se vsem, ki so mi poslali telegrame.
Znanim in neznanim ljudem.
Izrazili so nam sožalje.
Želim se jim zahvaliti, ker sem dobila na stotine sporočil.
Še enkrat vam bom pokazala to. Je iz leta 1992 in je čudovito.
Madrid, jesen leta 1992.
"Draga Sar ..." -Se spomnite tega pisma? -Ja.
Spomnim se, da sem iskala papir.
Iskala sem barvo in ovojnico.
Napisala sem ji: "Draga Sara,
ni besed, ki bi pozdravile tvoje rane.
Vsi smo s tabo.
Za nas si občudovanja vredna.
Z nas mislim določeno skupino žensk."
Bilo nas je veliko.
"Določeno skupino žensk, ki te imajo rade
in te nosimo v svojem srcu.
Bodi močna, Sara.
On je vedno s tabo in te varuje.
Kot te je vedno.
Mi pa smo tu in upamo, da boš našla mir."
Stežka je to našla.
"Tebi in tvojim otrokom pošiljam ljubezen."
Rada te imam. Loles Leon."
Pepe Tous ni pričakoval, da bo umrl pred Antonio.
Prišel je pogrebnik in morala je plačati za pogreb.
Sara me je vprašala, ali znam napisati ček.
Gledala sem jo in ji odgovorila, da znam,
ampak nimam s sabo čekovne knjižice. Jokala je in rekla,
da ne zna napisati čeka, zdaj pa mora plačati Pepejev pogreb.
Takrat sem spoznala, kako sama je ostala Sara.
PRIHODNJIČ ...
Živjo, Sara.
Kot vidiš, sem srečal Cari.
Nisem mislil, da se mi bodo uresničile te sanje.
Rekla je, da je na spletu nekoga spoznala.
Ta oseba ni prava in ni dobra zate.
Ni mogla živeti s tem razkolom, otroka nista govorila z njo.
Objavi to v reviji Hello! Drago jim zaračunaj.
Kako ste, Sara?
Sarina vrata so bila vedno odprta njenim prijateljem.
Tudi tistim, ki so jo izdali.
Bil je kot del družine, kot bi ti kradel sin.
Mislim, da je prišlo do preobrata
in se je vse spremenilo. Sara je nenadoma postala
karikatura tega, kar je bila pretekla leta.
Javnost je izžvižgala Saro Montiel. -Nikoli, nikoli!
Prišla si s Tonijem ... -Nikoli!
Vsi smo bili zelo nepošteni do nje.
Škoda, ker je bil to čas,
ko si mama ni bila več podobna.